NaiveNeuron/SloPal huggingface dataset:
M. Kovačócy, poslanec: (2007-12-05):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu Výborov Národnej rady Slovenskej republiky. Národná rada Slovenskej republiky uznesením č. 551 zo 16. októbra 2007 pridelila vládny návrh zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky o rokovacom poriadku NR SR. Všetky Výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, ktoré máte uvedené v spoločnej správe, ktorú ste dostali. Gestorský výbor odporúča o pozmeňujúcich a doplňujúcich návrhoch hlasovať takto: o bodoch 1 až 5 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a o zmene a doplnení niektorých zákonov, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 113 na jeho 27. schôdzi. Pani predsedajúca, prosím, otvorte rozpravu k tomuto návrhu zákona.
Glváč, Martin, podpredseda NR SR (2017-04-06):
S reakciou pani poslankyňa Jurinová.
Laššáková, Jana, podpredsedníčka NR SR (2014-10-28):
Pán poslanec Poliačik, nech sa páči, máte slovo.
Bugár, Béla, podpredseda NR SR (2018-10-16):
Pán poslanec Fecko, nech sa páči, môžte reagovať.
Hraško, Igor, poslanec NR SR (2012-08-06):
No, ďakujem pekne, pani predsedajúca. Dodo, ja si naopak myslím, že si hovoril k téme, pretože skrátené legislatívne konanie sa týka zákona, ktorý má ísť do jeho skráteného konania, no a práve ten zákon obsahuje veľa tém, ktoré si pertraktoval. Ale hovoril si aj o nezodpovedných politikoch, že to má byť nejaká ochrana a tak ďalej, ale tá zodpovednosť, to by som teda vypichol. Ja som sa už tu viackrát v tejto snemovni vyjadril o tom, že by som bol veľmi rád, keby sme my u nás, na Slovensku, mali japonské dôchodky. Nie švajčiarske. Japonské štátne dôchodky. Viete, koľko sú? Nijaké. Sú nula. Viete, prečo? Pretože tam sa ľudia už naučili zodpovednosti a každý sa naučil starať sám o seba. Ak by sme mali japonské dôchodky štátne, nemuseli by sme nalievať peniaze do bezodnej studne menom štát a nebol by spor o žiadne percentá, nebol by spor o dôchodkové správcovské spoločnosti alebo o vyciciavačoch, nebol by spor o poplatky, bola by to každého osobná vec. Takže toto by bolo úplne super, keby sme mali. A myslím si, že práve ten druhý pilier môže byť takým medzičlánkom, ktorý nás privedie do toho, že od budúcnosti si budeme každý sám prispievať na svoj vlastný dôchodok tými percentami, ktoré sa dnes odvádzajú do štátu. A to by bolo úplne super, pretože ja sa o svoje financie postarať viem. A nech sa to naučia aj ostatní. Nie štát aby sa o nás staral. Aby sa každý naučil byť zodpovedným sám pre seba a pre svoje rodiny a každý sa staral sám o seba.
V. Novotný, poslanec: (2008-04-11):
Naozaj, pán poslanec, neviem, či ste už niekedy v noci pracovali, ja som naozaj vo svojom živote urobil zopár nočných služieb, boli mesiace, keď som mal 10 nočných služieb, každú tretiu noc som pracoval v nemocnici. Ale priznám sa, že akosi som si výroky, ktoré povedal pán Dzurinda, nevzťahoval na moju osobu, ani moja manželka, ktorá robila v trojzmennej prevádzke ako zdravotná sestra, si to nevzťahovala k svojej osobe. Ja som o tom presvedčený, že ani ten pekár, o ktorom ste hovorili, nejako nevycítil, že hovoril pán predseda vtedy o ňom. Viete, ten výrok odznel v nejakom kontexte, a keď ho vytrhnete z toho kontextu, tak to nedáva zmysel. Ten kontext bol o tom, že strana, ktorej ste členom, sa urputne snažila posunúť legitímnu snahu o prerokovanie odvolávania predsedu vlády na nočnú hodinu a na nočné rokovanie a k tomu prišlo prirovnanie, že pod rúškom noci pracujú zlodeji. To treba vedieť v tejto súvislosti. Takže myslím si, že celé Slovensko veľmi zrozumiteľne vedelo, o ktorých zlodejoch a akých zlodejoch rozprával predseda SDKÚ – DS. Som o tom presvedčený, že táto snaha vysvetľovať to tak, že myslel na rušňovodičov, zdravotné sestričky a pekárov, sa vám veľmi nevydarí, pretože nikto z rušňovodičov, zdravotných sestier a pekárov, ktorý ma čisté svedomie, sa necíti byť zlodejom, keď v trojzmennej prevádzke pracuje. Ďakujem pekne.
Goga, Pavol, poslanec NR SR (2018-06-14):
Ďalej v rozprave vystúpila pani poslankyňa Remišová a podala pozmeňujúce a doplňujúce návrhy, ktoré sú členené v ôsmich bodoch. Zmeny navrhované v nich vzájomne súvisia, a preto budeme hlasovať o nich spoločne. Prosím, pán predsedajúci, dajte hlasovať o celom návrhu pani poslankyni Veroniky Remišovej.
Blanár, Juraj, podpredseda NR SR (2022-10-26):
Ďakujem, pán spoločný spravodajca, za informáciu. Otváram rozpravu. Do rozpravy som dostal dve písomné prihlášky. Pán poslanec Ján Mičovský a pán poslanec Martin Fecko. Pán poslanec Mičovský sa nenachádza v rokovacej sále, preto mu prepadáva poradie, a bude vystupovať teraz pán poslanec Martin Fecko, po ňom sa pripraví pán poslanec Ján Mičovský. Nech sa páči, pán poslanec.
Gaborčáková, Soňa, poslankyňa NR SR (2016-09-21):
Vážený pán predsedajúci, kolegyne, kolegovia, k návrhu zákona, ktorý je pod tlačou 222, vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-06-25):
Pán poslanec, chcete položiť doplňujúcu otázku? Nie. Ďakujem pekne. Pán minister, ďakujem. Ako deviata bola vyžrebovaná otázka, ktorú položil pán poslanec Rafael Rafaj, ale ako sa mi zdá, pán poslanec nie je v sále. Takže stráca právo na odpoveď na svoju otázku. Prejdeme k otázke č. 10. Otázku č. 10 položil pán poslanec Ivan Štefanec a položil ju ministerke práce, sociálnych vecí a rodiny Slovenskej republiky Viere Tomanovej. Otázka znie: „Pani ministerka, generálny riaditeľ Sociálnej poisťovne pán Muňko poslal listy sporiteľom v II. pilieri s evidentnými klamstvami. Aké z toho vyvodíte dôsledky?“ Pani ministerka, máte slovo. Poprosím vás, aby ste oznámili ukončenie odpovede.
Bugár, Béla, podpredseda NR SR (2011-07-07):
Na vystúpenie pána podpredsedu s faktickými poznámkami traja. Končím možnosť sa prihlásiť. (Ruch v rokovacej sále.) Nekrič! Páni poslanci, naučte sa správať v Národnej rade ako poslanci! Hlavne, že pán Ondruš (Potlesk.) sa prihlásil potom, keď som povedal, že končím možnosť, dal som mu slovo. Pán poslanec Matovič len s faktickou poznámkou sa hlási a už revete. Pán poslanec Číž, nech sa páči.
Rošková, Ľubica, poslankyňa NR SR (2013-09-11):
Ďakujem, pán predseda, teraz dajte hlasovať o tom, že návrh zákona Národná rada prideľuje na prerokovanie: – Ústavnoprávnemu výboru Národnej rady a – Výboru Národnej rady Slovenskej republiky pre vzdelávanie, vedu, mládež a šport; a zároveň že za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od jeho pridelenia na prerokovanie v Národnej rade Slovenskej republiky.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 141, za 79, proti 1, zdržalo sa 60 poslancov, 1 nehlasoval. Konštatujem, že body zo spoločnej správy sme schválili. Ďalej.
Bagačka, Michal, poslanec NR SR (2012-07-02):
Ďakujem pekne. Niečo už bolo povedané. Samozrejme, môžeme súhlasiť, tiež ako pedagóg môžem súhlasiť s tým, že školstvo potrebuje viac financií. Samozrejme, takisto súhlasím aj s pánom Poliačikom aj s vami v tom zmysle, že ja pokiaľ by som chcel podporiť tento zákon, ja by som musel už poznať aj tie kritériá, aspoň základy tých kritérií, podľa ktorých by sa tie, tie školy hodnotili, lebo sami vieme dobre, aká je citlivá otázka sortírovať školy ako také. To znamená, tiež by som podporil tu otázku, teda či predkladateľ konzultoval aj s ministerstvom niečo také, pretože pokiaľ nie, tak potom mi to skôr pripadá len tak, že v noci sa zobudím a čo keby som dal takýto návrh. Pán Vašečka povedal, že je to nekoncepčné, tiež si myslím. Pán Poliačik povedal, že je to nejaký štek. No a v tomto momente mne, tiež by som nejako tak povedal tretiu vec, že to je skôr taký, v tomto momente výkrik do tmy. A čo sa týka normatívu, súhlasím s pani poslankyňou Nachtmannovou, že to je už v tomto momente, možno na začiatku, ale pri tomto počte žiakov, je to prežitok a nemal ratio. Ďakujem.
Laurenčík, Milan, podpredseda NR SR (2020-04-02):
Ďakujem veľmi pekne. Dávam slovo spoločnému spravodajcovi z výboru pre financie a rozpočet poslancovi Jurajovi Gyimesimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, máte slovo.
Hort, Milan, podpredseda NR SR (2011-09-14):
S faktickými poznámkami dvaja poslanci. Uzatváram možnosť prihlásiť sa s faktickou poznámkou. Pán poslanec Viliam Jasaň a potom pani poslankyňa Jana Vaľová. Pán poslanec Jasaň, nech sa páči.
Hreha, Štefan, poslanec NR SR (2015-06-23):
Ďakujem pekne. Vážená pani predsedajúca, panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla o tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor, Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra a gestorský do 11. septembra. Pani predsedajúca, skončil som, otvorte rozpravu.
B. Bugár, podpredseda NR SR: (2003-09-18):
interpelácie poslancov . Úvodom chcem pripomenúť, že podľa § 129 ods. 4 zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do interpelácie prihlásili piati páni poslanci. Ako prvý bude interpelovať pán poslanec Čaplovič, pripraví sa pán poslanec Hrdlička.
Figeľ, Ján, podpredseda NR SR (2015-02-18):
S ďalšou faktickou nech sa páči, Ján Senko.
A. Belousovová, podpredsedníčka NR SR: (2009-10-22):
Pokračovať budeme skráteným legislatívnym konaním v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Vládny návrh zákona je pod tlačou 1291. Návrh na jeho pridelenie na prerokovanie výborom je v rozhodnutí č. 1318. Prosím pani ministerku práce, sociálnych vecí a rodiny Slovenskej republiky pani Vieru Tomanovú, aby vládny návrh zákona uviedla. Nech sa páči, pani ministerka.
Hort, Milan, podpredseda NR SR (2011-06-28):
S faktickými poznámkami na vystúpenie pána poslanca Maďariča sa prihlásili pán poslanec Dušan Jarjabek a Peter Zajac. Uzatváram možnosť reagovať vo faktickej poznámke na vystúpenie predrečníka. Slovo má pán poslanec Jarjabek, nech sa páči.
Káčer, Rastislav, minister zahraničných vecí a európskych záležitostí SR (2022-09-27):
Skrátim, dve minúty posledné. Ďakujem pekne, pán predsedajúci, za pripomienku. (Zaznievanie gongu.) A teraz moja otázka je, na koho morálnej a strategickej strane Slovensko stojí, ak naše hranice, naša suverenita, naša integrita stojí na rovnakom modeli jednoducho. Tak na koho strane stojíme? Každý si môže vybrať svoju pozíciu, tak ako si ju vybral Tuka, ako si ju vybral Tiso, tak si ju vybral aj Štefánik, tak si ju vybral generál Viest a generál Golian. Je to naša osobná voľba, na ktorej strane histórie stojíme. Ďakujem veľmi pekne za pozornosť. (Potlesk.)
M. Číž, podpredseda NR SR: (2006-12-12):
Teraz má slovo pán Marian Záhumenský.
Laurenčík, Milan, podpredseda NR SR (2022-03-23):
Na vaše vystúpenie evidujem osem faktických poznámok. Končím možnosť prihlásiť sa. Ako prvý – pán poslanec Tomáš Taraba, nech sa páči.
Bugár, Béla, podpredseda NR SR (2016-10-21):
Prezentujme sa a hlasujme o bodoch zo spoločnej správy. (Hlasovanie.) Prítomných 139, za 134, 5 sa zdržali hlasovania. Konštatujem, že body zo spoločnej správy sme schválili.
Grendel, Gábor, podpredseda NR SR (2020-07-23):
Pani poslankyňa Sulanová. Nie je v sále. Pán poslanec Gyimesi.
Kolíková, Mária, poslankyňa NR SR (2022-11-10):
A dovoľujem si teraz prečítať pozmeňujúci návrh, ktorý budem si uplatňovať, a je to pozmeňujúci návrh, ktorý len sa vracia k tomu, čo bolo schválené týmto parlamentom, to znamená, aby sudcovskou spôsobilosťou prešli všetci, ktorí prichádzajú na správne súdy. To by som povedala, je v skratke to, čo je za cieľ tohto pozmeňujúceho návrhu. Je to pozmeňujúci návrh poslankyne Národnej rady Slovenskej republiky Márie Kolíkovej, poslanca Alojza Baránika a poslanca Ondreja Dostála. A dovoľujem si teraz ho prečítať v plnom znení, je to krátky návrh, pretože naozaj nič iné nerieši, len to že toto ponecháva. Ja mám zopár kritických pripomienok aj k iným častiam návrhu, ale považujem toto za kľúčové. A ak by tento návrh prešiel, tak nemám problém podporiť celú právnu úpravu a myslím, že spoločne so mnou aj celý poslanecký klub SaS. A práve to, že sa skrýva pod odkladom reformy aj odstránenie tejto sudcovskej spôsobilosti, o čom pán minister od začiatku vie, že som ho na to upozorňovala, že to považujem za dôležité pri novej inštitúcii takejto súdnej, čo je jediný priestor, ako takto nastaviť zrkadlo justícii práve dnes, kedy justícia trpí a bojuje o svoju dôveryhodnosť, preto nevieme podporiť ani skrátené legislatívnej konanie osobitne, keď ani ústavnoprávny výbor nevie zasadať, aby sme o tom normálne diskutovali. Ale ak prejde, samozrejme, takýto pozmeňujúci návrh, tak vieme potom podporiť aj celú právnu úpravu. A dovoľujem si teraz predniesť textové znenie pozmeňujúceho návrhu. Vo vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony, tlač 1285, navrhujem vykonanie týchto zmien: 1. Čl. VI sa vypúšťa. Nasledujúce články sa primerane preznačia. 2. V čl. XII 5. bod znie: „5. V § 3 ods. 8 sa slová „decembra 2022“ nahrádzajú slovami „mája 2023“.“ Ešte sa dovoľujem opraviť na začiatku tohto 5. bodu je začiatok úvodzoviek. Takto to môže byť korektne, či treba to prečítať ešte raz? 3. V čl. XII 10. bode § 4 ods. 1 sa slová „preložení, pridelení a dočasne pridelení“ nahrádzajú slovami „preložení alebo pridelení“. A to je koniec pozmeňujúceho návrhu, naozaj veľmi stručný, ďakujem veľmi pekne.
Heger, Eduard, poslanec NR SR (2018-10-23):
Ďakujem pekne. Ďakujem, Veronika, za tvoju rozpravu. Ja by som k tomu chcel možno len tak doplniť alebo potvrdiť, že naozaj Ústavný súd, je dôležité, aby mal kvalitných a slobodných, nezaviazaných sudcov. A naozaj pri celom tomto procese je dôležité, aby prevládala súdnosť, keď chceme naozaj voliť sudcov, ktorí budú spĺňať tieto parametre, a naozaj je o hľadaní toho najlepšieho riešenia, lebo tak ako aj pán minister v úvode hovoril, tak nie vždy sa to úplne stalo, že by tu išlo o najlepšie riešenie. Miestami mi to pripadalo ako možno aj taký nejaký trucpodnik, ale to už nechám, nech každý si vyhodnotí sám sebe. To dôležité je, že my ako opozícia sme preukázali nejeden raz, že vieme podporiť kandidátov koalície, ktorí sú kvalitní. Ale určite nevieme a nechceme a nepodporíme ľudí, ktorí, si myslíme, že na to miesto nemajú byť. A preto ak to myslíme poctivo, a poctivo by sme to mali myslieť všetci, pretože je to v záujme ľudí, ktorí nás volia do tohto parlamentu, tak by sme mali vytvoriť proste riešenie, ktoré bude túto poctivosť odrážať. A myslím si, že preto sme prišli a prichádzame s jednotlivými riešeniami, ktoré sme predložili aj pánovi ministrovi, a tá ponuka je rozumná, aj opodstatnená. Naozaj, tam, kde je vôľa, tam je aj cesta. A ja teda chcem vyzvať aj pána ministra, aj koaličných poslancov, aby mali tú vôľu, pretože tú cestu už určite spolu nájdeme, a myslím si, že aj počas tohto môžme nájsť, a aby v konečnom dôsledku boli zvolení kvalitní a nezávislí a nezaviazaní ústavní sudcovia. Ďakujem.
Drucker, Tomáš, minister zdravotníctva SR (2017-02-01):
Vážený pán predsedajúci, vážené panie poslankyne, páni poslanci, na základe čl. 86 písm. k) Ústavy Slovenskej republiky vám predkladám návrh na vyslanie príslušníkov ozbrojených síl Slovenskej republiky na výcvik do Lotyšskej republiky. Slovenská republika na summite NATO v júli 2016 vo Varšave podporila schválenie opatrenia na posilnenie kolektívnej obrany členských štátov NATO. Prezident Slovenskej republiky zároveň deklaroval vyslanie jednej roty ozbrojených síl Slovenskej republiky do Pobaltia v roku 2017 na obdobie troch mesiacov ako spoločného úsilia krajín Visegrádskej štvorky zameraného na uistenie východných spojencov NATO, tzv. assurnce measures. Štáty V4 majú v pobaltských krajinách pôsobiť v štvrťročných cykloch postupne počas celého roku 2017, čo prispeje k doplneniu spôsobilosti v tomto regióne. Česká republika bude v prvom štvrťroku pôsobiť v Litve. Následne Slovenská republika v Lotyšsku. V treťom štvrťroku bude Maďarsko pôsobiť v Estónsku a nakoniec Poľsko v štvrtom štvrťroku v Lotyšsku. Cieľom navrhovaného pôsobenia príslušníkov ozbrojených síl Slovenskej republiky je plniť výcvikové úlohy v Lotyšskej republike v rámci vzájomnej spolupráce ozbrojených síl. V súlade s tým sa predloženým materiálom navrhuje vyslať do Lotyšskej republiky do 152 príslušníkov ozbrojených síl Slovenskej republiky. Z tohto počtu je 150 príslušníkov mechanizovanej roty, ktorí budú vykonávať výcvikové úlohy, a dvaja príslušníci vojenskej polície Ministerstva obrany Slovenskej republiky, ktorí budú vyslaní len v prípade potreby na nevyhnutnú dobu za účelom riešenia mimoriadnych situácií súvisiacich s plnením úloh mechanizovanej roty. Náklady súvisiace s vyslaním a pôsobením príslušníkov ozbrojených síl Slovenskej republiky na uvedenej výcvikovej aktivite v sume 839-tisíc eur sú zabezpečené v rozpočte kapitoly Ministerstva obrany Slovenskej republiky. Predmetné vyslanie je nielen potvrdením vzájomnej spolupráce štátov Visegrádskej štvorky, ozbrojených síl Slovenskej republiky a krajín Pobaltia, ale aj predovšetkým preukázaním schopnosti plniť záväzky vyplývajúce z členstva Slovenskej republiky v NATO. Významným prínosom pre ozbrojené sily Slovenskej republiky je realizácia výcviku ich príslušníkov a zabezpečenie ich podpory na území iného členského štátu NATO. Predkladaný materiál bol prerokovaný a schválený v Zahraničnom výbore Národnej rady Slovenskej republiky a vo Výbore Národnej rady Slovenskej republiky pre obranu a bezpečnosť. Vážený pán predsedajúci, vážené panie poslankyne a páni poslanci, žiadam vás o prerokovanie a schválenie predloženého návrhu. Ďakujem.
Grendel, Gábor, podpredseda NR SR (2020-11-03):
S poslednou faktickou poznámkou pán poslanec Vons.
Hrnčiar, Andrej, podpredseda NR SR (2017-09-05):
Prosím, prezentujme sa a hlasujme. (Hlasovanie.) Prítomných 141, za 127, proti 1, zdržalo sa 13. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán spravodajcu, uveďte hlasovanie.
Martvoň, Anton, poslanec NR SR (2014-11-09):
Ďakujem. Pani predsedajúca, v prvom rade chcem zdôrazniť, že strana SMER sa nebojí občanov a pravidelne medzi nich chodíme, ale čo chcem povedať, pani predsedajúca, chcem vás požiadať, aby ste dohliadali na dodržiavanie rokovacieho poriadku. Nie je normálne, že niekto v stave, pri ktorom všetci pochybujeme, že ten stav nie je trošku iný, tu uráža premiéra, vládu, nás poslancov, a takým spôsobom, že kebyže to robí niekto zo strany SMER, už dávno by ste ho boli zastavili. Vy ste dovolili dokonca aj svojmu straníckemu šéfovi nás tu urážať. Čiže, pani predsedajúca, týmto vás dôrazne žiadam, aby ste zabezpečili dodržiavanie rokovacieho poriadku. Pokiaľ to nezvládate, vzdajte sa funkcie.
Laššáková, Jana, podpredsedníčka NR SR (2013-12-04):
No tak potom je dobre.
Grausová, Natália, poslankyňa NR SR (2018-02-14):
Pán kolega Schlosár, povedal si to správne, povedal si pravdu. Ja by som chcela osloviť pána Glváča, ktorý sa počas celej rozpravy zabával s pánom Blahom, ktorý nemá ani šajnu, čo sa tu deje v tejto sále, ktorý ani netuší, o čom sa hovorí, a ktorého to absolútne nezaujíma. Pán Glváč opakovane nás tu informoval, aké je skóre v hokeji. Ja by som si veľmi priala a želala, keby aspoň toľko, čo ten hokej, keby ho aspoň toľko zaujímal osud Slovenskej republiky a slovenských občanov, a preto som veľmi zvedavá, ako bude hlasovať, ako sa postaví za Slovenskú republiku. Tam sa ukáže jeho charakter, tam sa ukáže, ako to vlastne so Slovenskou republikou myslí, a takisto sa ukážu všetci poslanci a najmä Slovenskej národnej strany, pretože ono je to veľmi pekné, čo pán Farkaš povedal pri tej hymne, že potajomky. Áno. Môžete si potajomky tú hymnu doma spievať, keď vás nikto nepočuje, ale je to naozaj pštrosia politika a je to veľmi, veľmi úbohé. Naozaj je to, je to úbohé, to, čo, ako sa správate. Ďakujem.
Glváč, Martin, podpredseda NR SR (2018-10-17):
S reakciou pán poslanec Mizík.
A. Belousovová, podpredsedníčka NR SR: (2007-06-20):
Faktické poznámky na vystúpenie pána poslanca Lipšica nie sú. Uzatváram možnosť podania faktických poznámok. A ďalšia v rozprave vystúpi pani poslankyňa Sabolová. Nech sa páči, pani poslankyňa, máte slovo.
Milanová, Natália, ministerka kultúry SR (2022-09-22):
O tomto probléme viem aj o tejto vlastne požiadavke viem a budem veľmi rada, keď sa o nej porozprávame. Viem, že sa týka viacero žiadateľov, takže aj tu z tohto miesta vás pozývam na stretnutie k nám na ministerstve kultúry, naozaj aby sa nám podarilo tie peniaze zmysluplne vyčerpať na ten účel, na ktorý boli určené. Ďakujem.
Laurenčík, Milan, podpredseda NR SR (2020-06-05):
Prosím, prezentujme sa a hlasujme. (Hlasovanie.) Prítomných 102, za 102. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti s mimoriadnymi opatreniami súvisiacimi so šírením nebezpečnej nákazlivej ľudskej choroby COVID-19 (tlač 126). Dávam slovo predsedníčke výboru pre zdravotníctvo poslankyni Jane Cigánikovej, aby uviedla hlasovanie. Nech sa páči, máte slovo.
Sulík, Richard, predseda NR SR (2011-02-08):
Ďakujem pekne. Pristúpime teraz k tajnému hlasovaniu. Prosím vás, aj minule sme mali trinásť neplatných lístkov, hlasujte u každého kandidáta tak, aby ste u každého kandidáta vyznačili niečo. Po prvé. A po druhé „za“ môže byť u jedného kandidáta. Ďakujem vám. (Akt tajného hlasovania.)
Číž, Miroslav, podpredseda NR SR (2015-12-21):
S reakciou pán poslanec Viskupič.
Blaha, Ľuboš, poslanec NR SR (2019-05-14):
Pani poslankyňa, ja som vás v živote nevidel ani na európskom, ani na zahraničnom výbore, ani na žiadnom odbornom fóre, ktoré sa venuje geopolitike, a tak to aj vyzerá. Pretože to, že označíte situáciu v Azovskom mori za ruskú agresiu, ešte neznamená, že to bola ruská agresia. Nestačí pátos. Toto neni herecká súťaž. To je geopolitika. A ja som sa rozprával s ukrajinskými politikmi, s pánom bývalým ministrom zahraničných vecí, pánom Košarom, ktorý mi vysvetľoval, že išlo o ukrajinskú provokáciu. Toto neni nejaká ruská propaganda. Ako vytvárať tu verziu, že nejaká nevinná ukrajinská lodička sa plula po mori a teraz došli tí zlí, agresívni Rusi a zlikvidovali ich, veď to je na smiech. To bola normálna vojenská loď, kde boli ukrajinskí vojaci, ktorí sú tam dneska naďalej stíhaní, takže to nebola nevinná loď. A roky alebo teda mesiace to funguje tak, že žiadajú o povolenie ruskú stranu, aby mohli prejsť, lebo prechádzajú popod most, ktorý by hocijaký terorista mohol vyhodiť do povetria. No a tak logicky sa ruská strana pýta cez vysielačky: Máte povolenie? Žiadna odpoveď nedochádzala na viackrát na vyzvanie. Tak teraz zasiahli. Tak sa to stalo. A toto je potvrdená verzia. A teraz vy z toho robíte ruskú agresiu, preboha. Keď na to ja reagujem potom spôsobom, ktorý ste citovali, to znamená, že označím takéto obvinenia Ruskej federácie za číru rusofóbiu, tak sa nemôžete čudovať, pretože stačí, keby ste si trošku prekontrolovali fakty a nielen verili tej západnej alebo tej ukrajinskej propagande. Viete, dobre viete, v akej to bolo situácii. Pán Porošensko zúfalo potreboval vyhrať prezidentské voľby a vytvoriť stav napätia akože on veľmi silne bráni tú Ukrajinu a tých banderovcov tam pred ruskou hrozbou a podobne. Toto je číry nezmysel a bolo to viackrát preukázané. Ja naozaj sa čudujem, prečo sa vyjadrujete k veciam, o ktorých nič neviete.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 132 poslancov, zdržali sa 4 poslanci, nehlasovali 2 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
P. Hrušovský, predseda NR SR: (2004-10-19):
V. Ďaďo, poslanec: Ďakujem. Pán kolega, výsledok mediálnych informácií, ktorí podľa vás spôsobil taký obraz o Iraku, ako ste ho konštatovali, môže byť pravdivý. Ale je skutočne pravdivý v tom, že tie scény, ktoré CIA a ďalšie a ďalšie a CNN ako televízia prinášajú, sú pravdivé, aj naša TA3. Pozrime si ďalšie veci. Vyjadrenia alebo výroba množstva kníh, verejná doprava, futbalové zápisy, kamiónová, hudba a ďalšie veci, ktoré ste tu spomínali. To je všetko v poriadku, to je prejav civilizovaného sveta, ale bavme sa o iných veciach. Čo nie je prejavom civilizovaného sveta a prejavom toho, že niekto sa spáva necivilizovane a násilne, tak to je predovšetkým to, že to je vyvolanie hystérie voči národu istého štátu, že vlastní jadrové zbrane, že je spojený s teroristami. To vám nevadí, tá hystéria, ktorá bola v médiách pred tým, ako išli naše vojská a sa denno-denne masírovali mozgy občanov Slovenskej republiky a Európy tým, že kde je kto spojený s teroristami a kde vlastní atómové zbrane? To už nebola hystéria? To je jedno, aká hystéria je, keď je nespravodlivá. Druhá, vec, ktorá je podstatná, v Iraku je bezpodmienečne nespravodlivá vojna, je to vojna, kde pod rúškom demokracie sa porušujú zásady Organizácie Spojených národov, kde cudzie vojská pod zámienkou demokracie zabíjajú tisícky ľudí, tisícky civilistov a my si nemôžme dovoliť a nemali by sme si dovoliť ako ústavní činitelia hovoriť o tom, že sme na základe nejakých informácií, (pán minister to priznal minule v televízii), ktoré mohli byť nepravdivé, o situácii, sme tam išli a dnes to je zbytočné. To nie je stúpenie na otlak, že poviem niekomu pardon, to je chyba, ktorú si treba uvedomiť v nejakej inej situácii. A to, čo som povedal nejedenkrát a budem tvrdiť celý... (Prerušenie vystúpenia časomierou.)
Laššáková, Jana, podpredsedníčka NR SR (2014-12-11):
Na vystúpenie pána poslanca s faktickými poznámkami páni poslanci Kvasnička a Krajcer. Končím možnosť prihlásiť sa s faktickými poznámkami. Nech sa páči, pán poslanec Kvasnička.
Kažimír, Peter, podpredseda vlády a minister financií SR (2014-03-20):
Ďakujem veľmi pekne. Takže, vážený pán poslanec, hovorí pán minister Lajčák. Európska únia sa krízou na Ukrajine zaoberá od jej prepuknutia, pričom v rámci reakcie na ňu zvolila metódu odstupňovaných krokov. V prvom kroku prerušila s Ruskom rokovania o dohode o bezvízovom styku, ako aj o novej dohode týkajúcej sa vzájomného obchodu a investícií. V druhom kroku boli prijaté opatrenia voči konkrétnym osobám v Rusku a na Ukrajine spoluzodpovedným za súčasný vývoj, ktoré zahŕňajú cestovné obmedzenia a zmrazenia účtov na území Európskej únie. Ako prípadný tretí krok sa zvažujú opatrenia širšieho ekonomického charakteru. Okrem týchto opatrení je Európska únia aktívna aj v iných medzinárodných organizáciách, okrem iného v OSN, OBSE, Rade Európy a tiež v tretích krajinách s cieľom dosiahnuť čo najširšie medzinárodné odsúdenie krokov Ruska, ktoré sú v rozpore s medzinárodným právom. Pokiaľ ide o spoločnú bezpečnostnú a obrannú politiku Európskej únie, jej súčasným cieľom nie je okamžité vytvorenie európskych ozbrojených síl. Zahŕňa však postupnú realizáciu takých krokov, ktoré môžu viesť až k spoločnej obrane. V Lisabonskej zmluve sa členské krajiny Európskej únie zaviazali, že v prípade, ak sa členská krajina stane na svojom území obeťou ozbrojenej agresie, ostatné členské krajiny jej poskytnú pomoc a podporu v súlade s článkom 51 Charty OSN všetkými dostupnými prostriedkami. Záväzky a spolupráca v tejto oblasti sú pritom v súlade so záväzkami vyplývajúcimi z členstva v NATO, ktoré zostáva pre jeho členov základom ich kolektívnej obrany. V zmysle uvedeného po vypuknutí krízy na Ukrajine NATO aktivovalo svoj systém krízového manažmentu a postupne realizuje všetky kroky potrebné na zaistenie bezpečnosti jeho členských krajín. Všetky potenciálne ohrozené krajiny sú zároveň členskými krajinami Európskej únie. Zatiaľ ide predovšetkým o opatrenia spravodajského a prieskumného charakteru, ktoré by v prípade potreby umožnili včasné prijatie aj ďalších nevyhnutných krokov. V tomto zmysle možno povedať, že bezpečnosť dotknutých členských krajín Európskej únie v súčasnosti je zaistená. Slovensko sa do formovania spoločnej bezpečnostnej a obrannej politiky Európskej únie aktívne zapája. V procese prípravy na minuloročné decembrové zasadnutie Európskej rady o spoločnej bezpečnostnej a obrannej politike sme úzko koordinovali naše pozície s krajinami V-4, na čo nadviažeme v nasledujúcom období pri implementácii prijatých záverov. Dôraz kladieme na budovanie spôsobilostí, rozvoj obranného priemyslu a trhu a prehlbovania spolupráce v koordinácii medzi Európskou úniou a jej partnermi, najmä s NATO, OSN a krajinami Východného partnerstva. Ďakujem, skončil som.
Grendel, Gábor, podpredseda NR SR (2021-06-15):
V zmysle rokovacieho poriadku teraz v rozprave vystúpi pani ministerka Veronika Remišová.
P. Paška, predseda NR SR: (2007-09-04):
Vážené dámy, vážení páni, s faktickou poznámkou sa hlásil ešte pán poslanec Frešo.
Glváč, Martin, podpredseda NR SR (2018-02-06):
Ďakujem. Pýtam sa, či sa chce prihlásiť do rozpravy niekto ústne. Nie je tomu tak. Končím možnosť prihlásiť sa. Jediný pán poslanec Pčolinský. Trváte na tom, pán poslanec? Áno, tak dobre, tak ukončujem možnosť prihlásiť sa. Nech sa páči, pán poslanec Pčolinský.
Bugár, Béla, podpredseda NR SR (2016-04-26):
Pán poslanec Vašečka.
J. Počiatek, minister financií SR: (2009-02-11):
Najvyšší súd Slovenskej republiky znížil výšku pokuty, ktorú spoločnosť Slovnaft, a. s. už zaplatila. Pretože Ministerstvo financií Slovenskej republiky neuspelo s mimoriadnym opravným prostriedkom proti verdiktu Najvyššieho súdu, boli všetky opravné prostriedky zo strany ministerstva financií vyčerpané. Na základe tohto je potrebné spoločnosti Slovnaft, akciová spoločnosť zaplatiť 16 713 401, 61 eur, čo v prepočte zodpovedá 503 507 937 Sk. Na úhradu rozdielu zaplatenej pokuty a pokuty potvrdenej v rozsudku Najvyššieho súdu Slovenskej republiky navrhuje vláda Slovenskej republiky použiť štátne finančné aktíva v správe ministerstva financií. V súlade s § 13 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov o použití štátnych finančných aktív na výdavky štátneho rozpočtu rozhoduje Národná rada Slovenskej republiky. Na základe uvedeného navrhuje vláda Slovenskej republiky Národnej rade Slovenskej republiky, aby vyslovila súhlas s použitím štátnych finančných aktív. Ďakujem, skončil som.
Šudík, Tomáš, poslanec NR SR (2022-11-30):
Ďakujem za slovo, pán predsedajúci. Marián, keď ste odchádzali z koalície, ste povedali, že chcete byť konštruktívnou opozíciou, tak mne príde logické, že ak niekto predstavuje rozpočet, tak práve začne rozprávať s tými ľuďmi, s ktorými chcel byť konštruktívnou opozíciou, a nie s tou, ktorá sa nemá konštruktívne baviť. Pretože tá, ktorá konštruktívna nie je, s tou môžeš maximálne rozprávať o bandúrkach, ale nie o rozpočte, čož je podľa mňa logické. Ale naša platforma, ktorá funguje, my sme mali tiež, máme nejaké pripomienky k rozpočtu, ale my sme išli a o nich rokujeme, pretože tak je to správne. Ak s niečím nesúhlasíš, rokuj, rokuj, pokiaľ nenájdeš nejakú zhodu. Ale prísť a odmietnuť akékoľvek rokovania a potom hovoriť, ako je čo všetko zlé, mi príde dosť také populistické a práve od teba by som to nečakal, lebo ťa považujem za takú hlavu rozumu a to by si mal posúvať ďalej a nie takto sa zachovať. Ak chceš niečo zmeniť, rokuj, ale takto k tomu pristupovať nie je správne. Ďakujem.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 146, za 105, proti 0, zdržalo sa 39, nehlasovali 2. Konštatujem, že uvedený návrh sme schválili. Pán spravodajca, ďalšie návrhy.
Figeľ, Ján, podpredseda NR SR (2012-10-29):
Ctené dámy, vážení páni, poslankyne, poslanci, budeme pokračovať v rokovaní o návrhu poslankyne Lucie Nicholsonovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Pokračujeme vo všeobecnej rozprave v ústnej časti. Ďalším vystupujúcim je pán poslanec Štefan Kuffa. Nech sa páči.
Pellegrini, Peter, predseda NR SR (2015-05-21):
Prezentujme sa a hlasujme o bode 140 spoločnej správy. (Hlasovanie.) Prítomných 136 poslancov, za hlasoval 1 poslanec, proti bolo 86, zdržalo sa 49 poslancov. Tento bod sme neschválili.
K. Sárközy, poslankyňa: (2007-10-30):
A k tomu dedeniu. To už sčasti zodpovedal pán poslanec Mikloš. No, keď to nie je vyriešené, ja som v tejto novele nikde nevidela, že by ste to chceli riešiť. Tak keď treba riešiť, tak toto bolo treba. Ale moja otázka je, ako sa dedia dôchodky z prvého piliera zo Sociálnej poisťovne, keď napríklad táto štedrá vláda, ktorá robí pre ľud tejto krajiny všetko, napríklad nechce tým, ktorí dostávajú pozostalostné dôchodky dať ani vianočný príspevok. Ďakujem pekne.
Švantner, Dušan, poslanec NR SR (2010-11-03):
Ďakujem. Vážený pán kolega, bolo možno potrebné povedať aj to, že ako sa zákon o štátnych symboloch prijímal v minulom období. Kto bol všetko proti tomu, aby sme tento zákon prijali. Čím všetkým sa argumentovalo. Argumentovalo sa cenou, že v kríze potrebujeme dať 10 eur na školu, aby sa tieto symboly tam objavili. A dnes vidíme vlastne, že kde je tá skutočná pravda. Lebo pozrite sa, teraz, keď sú už symboly tam, tak ich ideme rušiť. Čiže je to jednoznačne záležitosť dobrého nákupu politickej strany MOST, poslancov, ktorí tu zastupujú OKS. Nakoniec to sme aj videli na tom, že ako sa hneď prihlásili a bojovali za to, aby tieto štátne symboly zo škôl a z ďalších úradov zmizli. Ja by som chcel vyzvať tých Matičiarov, ktorí dúfali, že ako dobre je, že MOST vznikol a že slovenskí poslanci sú dokonca v tejto politickej strane, aby si všimli, ako títo naši poslanci reagujú, myslím si, úplne samozrejmé symboly, ktoré sa nachádzajú v školách a ďalších štátnych inštitúciách. Ďakujem.
Blanár, Juraj, podpredseda NR SR (2021-11-04):
S faktickou, pán poslanec Filip Kuffa.
A. Belousovová, podpredsedníčka NR SR: (2008-04-10):
hodine otázok , ako je to vždy vo štvrtok podľa zákona o rokovacom poriadku. Týmto hodinu otváram. Chcem požiadať členov vlády, aby po skončení hodiny otázok zotrvali na rokovaní v Národnej rade, pretože budeme pokračovať v prerušenom a nedokončenom bode interpelácie poslancov. Poslanci písomne položili do včera do 12.00 hodiny 50 otázok na predsedu vlády a 55 otázok na členov vlády. Overovatelia  schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Teraz prosím pána predsedu vlády, pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér.
Ďuriš Nicholsonová, Lucia, podpredsedníčka NR SR (2018-06-14):
Pán poslanec Petrák s faktickou. Vzdáva sa. V súlade s rokovacím poriadkom požiadal o slovo v rozprave pán spravodajca, pán poslanec Petrák. Nech sa páči.
Blanár, Juraj, podpredseda NR SR (2021-10-21):
Pán poslanec Žiak s faktickou poznámkou.
Zelník, Štefan, poslanec NR SR (2019-09-12):
Ďakujem pekne za slovo. Pán kolega, keby ste ma boli počúvali v tom prvotnom, ja som sa už vyjadril, keď váš kolega vystúpil a povedal som, že toto je prvé čítanie. Nebolo to ešte prerokované na zdravotnom výbore. A ja vám môžem povedať, že áno, ja mám psa, mám rád zvieratá a tiež mám výhrady voči tomu a nikdy by som nešiel so svojím psom do reštaurácie, pretože, po prvé, si vážim tých, ktorí sú tam a nie každému môže byť spoločnosť môjho psa príjemná a prijateľná. A preto som povedal, že počkajme, veď ten zákon je v prvom čítaní ako filozofia. A o tom je potom rokovanie v zdravotnom výbore, aby sme prijali také zmeny a také úpravy, aby naozaj to zviera nebolo povyšované na človeka a najmä aby sme rešpektovali tých, ktorí majú, poviem, aj istý rešpekt pred zvieratami, aby nenarúšali ten pokoj, keď niekto chce normálne obedovať alebo chce ísť do reštaurácie a nemusí mať strach, že je tam, poviem, mačka a pes, ktorí tam urobia takú garazdu, takže len vás chcem poprosiť, že keď sa obraciate na mňa, tak v tomto smere sme úplne na rovnakej vlnovej dĺžke. Ďakujem.
Laššáková, Jana, podpredsedníčka NR SR (2013-06-19):
Ďakujem, pán spravodajca, zaujmite miesto určené pre spravodajcov, otváram rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne? Páni poslanci Sulík a Štefanec. Končím možnosť prihlásiť sa do rozpravy ústne. Nech sa páči, pán poslanec Sulík, máte slovo.
Kišš, Štefan, poslanec NR SR (2023-12-14):
Ďakujem pekne. Dobre, Bea, že si poukázala na výsledky, ktoré, ktoré samozvaná sociálna demokracia priniesla za, za tých 12 rokov. A tie, ktoré si spomínala, sú možno tie najrelevantnejšie odvrátiteľné úmrtia, výsledky v školstve, odchod mladých ľudí alebo vôbec všetkých ľudí všetkých vekových kategórií do zahraničia. Ale tá pointa je v tom, že v princípe akýkoľvek výsledkový ukazovateľ, ktorým sa pozeráme na, na to, ako, ako sa nám tuná dobre žije a podniká, tak v každom vidíme rovnaký trend. A keď by sa pomýlil jeden ukazovateľ, tak to, tak to môže byť náhoda, ale keď, keď vidíme, že vlastne sa to deje vo všetkých, tak to asi náhoda nebude. Tak to o niečom ukazuje. A ukazuje to, ukazuje to výsledky dvanástich rokov budovania tzv. alebo samozvaného sociálneho štátu. A čo sa týka tej gréckej cesty, tak nehovorím to len ja, nehovoria to len opoziční poslanci, hovoria to inštitúcie, nezávislí experti, hovoria to mnohí ľudia, ktorí, ktorí sledujú dianie. Hovorí to ratingová agentúra, mimochodom, inými slovami, nie takýmito metaforickými. Ale jednoducho zhodujú, zhodujú sa na tom všetci. A čo je na tom najzaujímavejšie, hovorí to minister financií vlády Slovenskej republiky, že sme na gréckej ceste, verejné financie sú ako Titanic a smerujeme k tej, k tejto katastrofe. Tak ja len by som mu rád opäť pripomenul, že on je pri kon... pri kormidle a on môže zmeniť smerovanie tejto, tejto lode. A ešte stále je na to čas, už ale no... (Prerušenie vystúpenia časomerom.)
Mikloš, Ivan, poslanec NR SR (2014-12-02):
Ešte na dosť dlho. (Prerušenie vystúpenia predsedajúcim.)
A. Belousovová, podpredsedníčka NR SR: (2009-11-05):
Slovo má pán poslanec Brocka.
Viskupič, Marián, poslanec NR SR (2021-11-30):
Ďakujem pekne, pán predsedajúci, za slovo. Ja už len chcem veľmi pekne poďakovať všetkým zúčastneným za odbornú diskusiu, pánovi guvernérovi za odborné zodpovedanie našich otázok a ďakujem pekne, to je všetko. Hlasujeme teraz aktuálne. Ďakujem.
Bugár, Béla, podpredseda NR SR (2018-05-29):
Vážené panie poslankyne, vážení páni poslanci, prosím, aby ste sa ukľudnili, pristúpime za chvíľočku k hlasovaniam. Dovoľte, aby som privítal hore na balkóne deti. Neviem síce odkiaľ, ale buďte vítaní v Národnej rade! (Potlesk.) Procedurálny návrh, pán podpredseda Hrnčiar.
V. Veteška, podpredseda NR SR: (2005-03-18):
J. Banáš, poslanec: Prosím vás, počúvajte ma, je to hrozne zaujímavé. Paľo Kubovič ma počúva, Paľo, som ti hrozne vďačný. Budem končiť o štyri minúty. Chcem len povedať, že práca s novinármi je mimoriadne dôležitá, to všetci vieme. Neviem, či máme nejaké vyhodnotenie efektívnosti summitu Bush – Putin, lebo boli tu stovky zahraničných novinárov, či máme nejaké prehľady o tom. Predpokladám, že ambasády dávali do centrály to, čo o nás písali. Nám sa veľmi osvedčilo, keď sme tu mali vlani Parlamentné zhromaždenie NATO, dali sme taký imidž do všetkých materiálov, Diana si to pamätá, že Bratislava je jediné hlavné mesto v Európe, ktoré sa nachádza na hranici nielen troch štátov, ale aj troch kultúr, slovanskej, maďarskej, nemecko-rakúskej. Veľmi sa to tam zapáčilo, veľmi to imponovalo. Ja by som chcel vzhľadom na to, že čas sa zase kráti, povedať na záver dve poznámky. Podľa môjho názoru by sme sa mali nad tým zamyslieť. Už tu aj v tomto parlamente sa debatovalo o možnostiach istej kongresovej turistiky na Slovensku. Teraz nie je téma hovoriť o Národnom divadle, ale sme všetci alebo tí, ktorí pragmaticky rozmýšľame, presvedčení, že Národné divadlo sa ťažko uživí samo. A tá úvaha tu už zaznela, bolo by veľmi dobré využívať túto budovu aj pre medzinárodné kongresy, kongresová turistika sa vo svete veľmi rozvíja. Mohol by to byť jeden veľmi vážny imidž pre Slovensko. A spomeniem ešte jedno také možno menšie kongresové centrum. Zabúdame na to, že máme napr. v Levoči prekrásny komplex, kde je divadlo, kongresová sála, hotel a tak ďalej. Bolo tam stretnutie prezidentov, bolo to veľmi efektívne. A posledná poznámka možnože ako námet, pán minister. Hádam by stálo za to, pokúsiť sa získať pre Slovensko, nemusí to byť Bratislava, nejakú medzinárodnú agentúru z tých, ktoré fungujú pri Európskej únii, momentálne je ich 13, ktoré sú v rôznych krajinách, v Luxemburgu je Prekladateľské centrum, v Kolíne nad Rýnom je Agentúra pre letovú bezpečnosť, vo Viedni je Agentúra pre analýzu rasizmu a tak ďalej. Ja sám som sa pýtal mojich kolegov poslancov z európskych parlamentov, či by bola podpora myšlienke, že by na Slovensku mohla vzniknúť nejaká agentúra pre integráciu národnostných menšín. Bolo povedané, že toto je zaujímavá vec, ktorá by mohla dostať v Európe podporu. Je tu celý rad teda vecí, o ktorých by sme mohli, mali debatovať i na pôde Národnej rady. Ja by som chcel poďakovať slovenskej diplomacii za prácu, ktorú urobila, a pevne verím, že budeme v takom konštruktívnom duchu, ktorý tu doposiaľ vládol medzi exekutívou a Národnou radou, debatovať aj ďalej. Ďakujem vám pekne.
Pellegrini, Peter, podpredseda vlády SR pre investície a informatizáciu (2018-02-15):
Pán poslanec, keďže na tú otázku som už odpovedal, možno využijem ale tento priestor na to, aby som pripomenul niektoré zjednodušenia, ktoré už dnes platia. Podarilo sa nám zabezpečiť funkcionalitu informačného systému ITMS2014+, cez ktorý sa realizujú všetky aktivity v rámci čerpania eurofondov tak, aby už odteraz všetci žiadatelia, ktorí podávajú žiadosť prostredníctvom tohto systému, nemuseli prikladať 9 povinných príloh štátu, pretože tieto si automaticky informačný systém zbiera z jednotlivých registrov štátu, čo je takisto dobrá informácia. To znamená, žiadna zdravotná poisťovňa, žiadna Sociálna poisťovňa, žiaden register úpadcov. A nehovorím už o obchodnom registri, list vlastníctva a tak ďalej. Všetko si to čerpá náš ITMS systém sám. Pilotne sme prvýkrát vyhlásili elektronickú výzvu s ministerstvom hospodárstva a následne ďalšie rezorty sa pripájajú k tomu, aby všetky procesy mohli prejsť elektronicky, bez potreby zasielať haldy papierov k nám, čo opäť má spôsobiť aj zníženie nákladov, aj zjednodušiť celý ten systém. Takže veľa vecí sa už spravilo, ale ten systém je naozaj tak prekombinovaný a komplikovaný, že ešte máme čo robiť, aby sme ho zjednodušili ešte viacej. Takže konkrétne vám budeme priebežne oznamovať, čo nové sme vymysleli, pripravili a ako sa nám to podarilo presadiť do praxe. Ďakujem pekne, pán podpredseda.
Bugár, Béla, podpredseda NR SR (2011-03-30):
Na vystúpenie pána poslanca s faktickou poznámkou ako jediný pán poslanec Dostál. Končím možnosť sa prihlásiť do faktických. Nech sa páči, pán poslanec.
Faič, Vladimír, poslanec NR SR (2022-06-22):
Ďakujem za slovo. Chcel som už včera k tomu vystúpiť vo faktickej. Vy zo SaS-ky ste si dali ohromnú námahu, aby ste tu v pléne prezentovali, akí zlí sú všetci ostatní poslanci, ktorí nie sú jednoznačne liberálneho alebo neoliberálneho nazerania, ako sú najhorší vaši kolegovia z koalície. Ja mám takú otázku, čo ste nevedeli o sebe do roku 2020. Podľa mňa ste vedeli o sebe všetko. Vedeli ste aký je Igor Matovič, vedeli ste akí sú všetci ostatní. Oni vedeli o vás, aj o vašom predsedovi. O čo tu ide? Čo tu vlastne chcete prezentovať? Ak toto všetko ste vedeli a nič iné, na nič iné ste neprišli, tak prečo ste vlastne spolu. Prečo zaťažujete spoločnosť a celej spoločnosti prostredníctvom Národnej rady ukazujete, akí ste vy dobrí a akí všetci v koalícii ostatní sú zlí. A k tým sociálnym demokratom alebo socialistom, nuž ja by som sa neopovážil hentak vystupovať ako vy, pretože tá neoliberálna, ten neoliberálny svet ukazuje, ako sa svet má, a to je vaša podstata politiky. Takže trošku vážte slová, ďakujem.
M. Kotian, poslanec: (2006-12-13):
Pán predsedajúci, dajte hlasovať spoločne o bodoch 1, 3, 4, 5, 7, 8, 9 a 10 s odporúčaním gestorského výboru schváliť.
Bugár, Béla, podpredseda NR SR (2018-10-24):
Pán poslanec, ani vy nevykrikujte. Páni poslanci! Pán poslanec Hrnko! Nech sa páči. (Reakcie z pléna.) A, pán poslanec Galko, už dupľom nevykrikujte. (Reakcie z pléna.) Ja som ho upozornil. Aj vás upozorňujem.